# 1462 Wasser lösen!

**So isch es halt, es isch fatal**

**ich sitz sit Wuche im Spital.**

**Ha bisher nie en Doktor brucht,**

**Villeicht emol en Zeche gstucht.**

**Ha all zwei Jahr, wenn‘s Amt duet rüefe,**

**mini Auto-Fähigkeit lah prüefe.**

**Süscht wich ich \*Wysse-Chittel\* us.**

**Die Ärzt, die sind für mich en Grus.**

**Und jetzt, jetzt lieg ich halt im Spittel,**

**links und rechts voll \* Wyssi Chittel\*!**

**Me chann sie eifacht nöd verdschüche,**

**so langsam gaht mir das a d Psyche!**

**Ich träume, statt vo tolle Fraue,**

**vo Ärzt wo mir wänd d Bei abhaue!**

**Wo mir mit riesigem Gezeter**

**drohe mit eme Gwalts -Katheter.**

**„Das Wässerli, das muess jetzt fliesse**

**süscht düe mir grosskalibrig schiesse!“**

**Doch min \*Schnippel\* dä duet trotze**

**und bhaltet s Wasser, s isch zum Chotze.**

**„Ihr \*Wysse Chittel\*, loset zue,**

**euches Gschwafel stiehlt mir d Rueh!**

**Höret äntlich uf mit Grunze,**

**ich bruche mini Rueh zum Brunze!“**

**Wo die \*Wysse Chittel\* sind verschwunde**

**het s Wässerli der Usgang gfunde.**

**Und d Moral von dere Geschicht:**

**„Wenn ich muess, denn will ich nicht!“**

**Mis Goldstück isch bi schöne Sache**

**wo me scho frücher het welle mache,**

**scho hin und wieder, es bliebt derby,**

**es bitzli eigesinnig gsi!😂**